***Δαίμονες*** ονομάζεται η ροκ όπερα, με πρωταγωνίστρια την Άννα Βίσση, σε μουσική Νίκου Καρβέλα και λιμπρέτο του Σταύρου Σιδερά. Η παράσταση ανέβηκε τον Νοέμβριο του 1991 στο θέατρο Αττικόν για δυο συνεχόμενες χρονιές (1991-1993) σε μουσική διεύθυνση Μιχάλη Ροζάκη και σκηνοθεσία του Ρότζερ Ουίλιαμς, τα σκηνικά και τα κοστούμια ήταν του Νίκου Πετρόπουλου, ενώ οι χορογραφίες του Τζέφρι Κάρτερ. Β' Σκηνοθέτης και Διευθυντής Σκηνής ήταν ο Μιχάλης Παπαμιχάλης. Συμμετείχαν οι ηθοποιοί Τζον Μοδινός (που αντικαταστάθηκε από τον Γιώργο Μούτσιο τη δεύτερη σεζόν), Γιάννης Σαμσιάρης και Μαριάνθη Σοντάκη (που τη δεύτερη σεζόν αντικαταστάθηκε από την Μπέσυ Μάλφα).

Η παράσταση *Δαίμονες* θεωρείται η πρώτη ροκ όπερα για τα ελληνικά δεδομένα. Τα τραγούδια της παράστασης κυκλοφόρησαν δισκογραφικά την πρώτη χρονιά, ενώ η δεύτερη χρονιά προβλήθηκε από τον τηλεοπτικό σταθμό ANT1.

Τον Μάρτιο του 2013 η παράσταση ανέβηκε ξανά, στο θέατρο Παλλάς σε σκηνοθεσία Γιάννη Κακλέα. Πρωταγωνίστρια ήταν και πάλι η Άννα Βίσση, ενώ την πλαισίωσε ένας θίασος που αποτελείτο από 21 ηθοποιούς-χορευτές, ανάμεσά τους η Εβελίνα Παπούλια, ο Παναγιώτης Πετράκης και ο βαρύτονος Νικόλαος Καραγκιαούρης.

Υπόθεση
-------

### 16ος αιώνας - Κεντρική Ευρώπη

Χαμένοι μέσα στην πυκνή ομίχλη μιας παγωμένης νύχτας, κάπου δέκα πιστοί του Σατανά, παραληρώντας από έκσταση, δοξάζουν τον *Αχριμάν*. Η *Μάγισσα* ολοκληρώνει τη μακάβρια ιεροτελεστία, θυσιάζοντας ένα δεκαεξάχρονο κορίτσι στον *Άρχοντα του Σκότους* και τον καλεί να έρθει κι αυτός στο σαββατιάτικό τους πάρτι. Ο *Τράγος του Μεντές* ανεξήγητα και με μυστηριώδη τρόπο, παρουσιάζεται ανάμεσά τους και οι σατανιστές, σε κατάσταση ξέφρενου παροξυσμού, παραδίδονται σε ένα ντελίριο παραφροσύνης. Ξαφνικά, ο *Ιερός Εξεταστής*, συνοδευόμενος από μια ομάδα στρατιωτών, διακόπτει τη σατανική τελετουργία, συλλαμβάνει τη Mάγισσα και τη βασανίζει έως ότου αυτή μαρτυράει πως είναι αιρετική και οπαδός του Σατανά. Παίρνει τη μαρτυρία της στη Βασίλισσα και ενώ το οργισμένο πλήθος ουρλιάζει «*Θάνατος... Θάνατος...»*, την πιέζει να δώσει τη συγκατάθεσή της για να κάψουν τη Μάγισσα στην πυρά. Η Βασίλισσα τελικά πείθεται και η Mάγισσα θανατώνεται. Προτού όμως πεθάνει, γυρνά απειλητική στη Βασίλισσα και με σπαρακτική φωνή της λέει: «*Όσο για σένα, να το θυμηθείς. Κάποια άλλη στιγμή, σε μιαν άλλη ζωή θα τα ξαναπούμε...Σε μιαν άλλη ζωή θα βρεθούμε εγώ κι εσύ...»*.

### 21ος αιώνας - Νέα Υόρκη

Είμαστε στη Νέα Υόρκη. Ένας σύγχρονος θίασος κάνει πρόβα ένα σαιξπηρικό έργο σε ένα μικρό θεατράκι *Off-Broadway*. Εκεί βρίσκουμε τη *Ροζάνα (Βασίλισσα στον Μεσαίωνα)* να είναι η πρωταγωνίστρια του έργου, και τη Λ*όα (Μάγισσα στον Μεσαίωνα)* να είναι ένα από τα μέλη του θιάσου. Τα δύο κορίτσια δε φαίνονται να γνωρίζουν οτιδήποτε για την προηγούμενή τους ύπαρξη ενώ η Λόα φαίνεται να μη συμπαθεί τη Ροζάνα. Η Λόα παρουσιάζεται να είχε κάποιο δεσμό με τον Ντάνιελ, τον σκηνοθέτη του έργου. Αυτός, όμως, είναι τώρα ερωτευμένος με τη Ροζάνα. Η Λόα προσπαθεί να ξανακερδίσει τον *Ντάνιελ*, αποτυγχάνει και μέσα στην απόγνωσή της, μπλέκεται με μια ομάδα βουντού. Σε κατάσταση υστερίας, η Λόα παρακαλεί τον *Ταμπάλα*, τον *Θεό του Βουντού*, να τη βοηθήσει να εκδικηθεί. Ενώ όλος ο θίασος περιμένει με αγωνία να βγουν οι κριτικές, παράξενα και ανεξήγητα φαινόμενα συμβαίνουν γύρω τους και ο Ντάνιελ αρχίζει να αλλάζει περίεργα.

Αναβίωση
--------

Στις 22 Μαρτίου 2013 η παράσταση ανέβηκε ξανά στο θέατρο Παλλάς, μετά από 22 χρόνια, με πρωταγωνιστές την Άννα Βίσση, την Εβελίνα Παπούλια, τον Παναγιώτη Πετράκη, τον βαρύτονο Νικόλαο Καραγκιαούρη και τη Μαρία Γράμψα. Τη σκηνοθεσία ανέλαβε ο Γιάννης Κακλέας, τη μουσική διεύθυνση ο Αλέξιος Πρίφτης, τα σκηνικά ο Μανόλης Παντελιδάκης και τα κοστούμια η Ντένη Βαχλιώτη.

Μετά το τέλος της πρώτης σεζόν, ανακοινώθηκε η πραγματοποίηση δέκα *"συλλεκτικών"* παραστάσεων. Η δεύτερη πρεμιέρα πραγματοποιήθηκε στις 9 Οκτωβρίου 2013, ενώ προστέθηκε μια ενδέκατη και τελευταία παράσταση στις 23 Οκτωβρίου.

Η παράσταση βιντεοσκοπήθηκε και κυκλοφόρησε σε διπλό CD και DVD από το περιοδικό Τηλεθεατής στις 15 & 22 Νοεμβρίου 2013.

Υποστηρίζεται ότι η παράσταση ξεπέρασε τους 80.000 θεατές, κάνοντάς την την πιο πετυχημένη για το 2013.

Ηθοποιοί και χαρακτήρες
-----------------------

### Πρώτο ανέβασμα 1991-1993

#### Α' Σεζόν

* Βασίλισσα/Ροζάνα - Άννα Βίσση
* Ντάνιελ - Γιάννης Σαμσιάρης
* Mάγισσα/Λόα - Μαριάνθη Σοντάκη
* Ιεροεξεταστής - Τζον Μοδινός
* Διάβολος - Μπάμπης Σαρηγιαννίδης
* Mέντιουμ/Γκουβερνάντα - Ελένη Τζαγκαράκη
* Mάνα - Πάκη Βλουτή
* Γελωτοποιός - Σταμάτης Γκίκας

Συμμετείχαν: Κώστας Βασιλιάγκος, Νίκος Μπουρνιάς, Στηβ Κόκκας, Ματίνα Στυλιανούδη, Ιφιγένεια Κουφουδάκη, Φρόσω Τσαρτσάλη, Χαρά Κεφαλά, Ρόρι Μπρέιν, Φώτης Κεπελής, Σοφία Ράπτη, Σίσσυ Κασσάνδρα, Δημήτρης Ντάσιος, Δήμητρα Ζερβά, Κώστας Τσαπουρνάς, Δέσποινα Καπανταιδάκη και Steve Davislim.

#### Β' Σεζόν

* Βασίλισσα/Ροζάνα - Άννα Βίσση
* Ντάνιελ - Γιάννης Σαμσιάρης
* Mάγισσα/Λόα - Μπέσυ Μάλφα
* Ιεροεξεταστής - Γιώργος Μούτσιος
* Διάβολος - Ρόρι Μπρέιν
* Mέντιουμ - Χαρά Κεφαλά
* Γκουβερνάντα/Mάνα - Μαρία Πασχάλη
* Γελωτοποιός - Κώστας Βασιλιάγκος

Συμμετείχαν: Κώστας Βασιλιάγκος, Νίκος Μπουρνιάς, Στηβ Κόκκας, Ματίνα Στυλιανούδη, Ιφιγένεια Κουφουδάκη, Φρόσω Τσαρτσάλη, Σία Κοσκινά, Μαρία-Λουίζα Βασιλοπούλου, Τζώρτζια Κεφαλά, Μαρία Δρακοπούλου, Θανάσης Ευαγγέλου, Φάνης Τάκος, Γιώργος Ιωσηφίδης και Κώστας Κούντος.

### Revival 2013

#### Α' Σεζόν

* Βασίλισσα/Ροζάνα - Άννα Βίσση
* Mάγισσα/Λόα - Εβελίνα Παπούλια
* Ντάνιελ - Παναγιώτης Πετράκης
* Ιεροεξεταστής - Νικόλαος Καραγκιαούρης
* Γελωτοποιός - Άρης Πλασκασοβίτης
* Mέντιουμ - Κασσιανή Λειψάκη
* Γκουβερνάντα/Mάνα - Μαρία Γράμψα

Συμμετείχαν: Νικόλαος Ζιάζιαρης, Νικόλας Παπαδομιχελάκης, Κωνσταντίνος Τσερκάκης, Βασίλης Παπαγεωργίου, Οδυσσέας Κωνσταντίνου, Λούης Γεωργίου, Ιβάν Σβιτάιλο, Μαρίνα Σάττι, Λητώ Αμπατζή, Αγγελική Παρδαλίδου, Μάνος Κοπανάκης, Βίκυ Καρνέζη, Ευγενία Λιάκου, Παυλίνα Ανδριοπούλου, Λευκοθέα Τσιουραμάνη, Δανάη Μωραΐτη και Κωνσταντίνος Μπιμπής.

#### Β' Σεζόν - 10+1 Συλλεκτικές Παραστάσεις

* Βασίλισσα/Ροζάνα - Άννα Βίσση
* Mάγισσα/Λόα - Εβελίνα Παπούλια
* Ντάνιελ - Παναγιώτης Πετράκης
* Ιεροεξεταστής - Νικόλαος Καραγκιαούρης
* Γελωτοποιός - Άρης Πλασκασοβίτης
* Mέντιουμ - Κασσιανή Λειψάκη
* Γκουβερνάντα/Mάνα - Μαρία Γράμψα

Συμμετείχαν: Λητώ Αμπατζή, Παυλίνα Ανδριοπούλου, Βίκυ Καρνέζη, Σοφία Κωνσταντινίδου, Ευγενία Λιάκου, Αγγελική Παρδαλίδου, Μαρίνα Σάττι, Λευκοθέα Τσιουραμάνη, Λούης Γεωργίου, Αλέξης Έντμαν, Νικόλαος Ζιάζιαρης, Οδυσσέας Κωνσταντίνου, Ιάσονας Μανδηλάς, Κωνσταντίνος Μπιμπής, Νικόλας Παπαδομιχελάκης, Ιβάν Σβιτάιλο και Κωνσταντίνος Τσερκάκης.

Βραβεία
-------

Το 1992 η παράσταση απέσπασε τρία Κορφιάτικα Βραβεία ("Καλύτερη Μουσική Παράσταση", "Τραγούδι Θεατρικής Παράστασης" και βραβείο "Σκηνογραφίας (Αραβαντινού)".

Στην 32η απονομή των ίδιων βραβείων, η παράσταση έλαβε τρία βραβεία: "Καλύτερη Παραγωγή" (Ελληνική Θεαμάτων), "Σκηνογραφίας" για τον Μανόλη Παντελιδάκη και "Ενδυμασίας" για την Ντένη Βαχλιώτη.

Τον Νοέμβριο του 2016, η Άννα Βίσση τιμήθηκε και για τη θεατρική της συμβολή (Δαίμονες, μεταξύ άλλων παραστάσεων) από την Ακαδημία Ελληνικών Βραβείων Τέχνης, με το τιμητικό ''Κορφιάτικο βραβείο'' Σοφία Βέμπο.

Παραπομπές
----------

1. ↑  Σαρηγιάννης Γεώργιος (28 Ιουνίου 2012). «Το τέταρτο κουδούνι». *Τα Νέα*. Ανακτήθηκε στις 13 Φεβρουαρίου 2013.
2. ↑  Αλκίνοος Μπουνιάς (30 Δεκεμβρίου 2009). «Επιστρέφουν οι Δαίμονες». Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 13 Φεβρουαρίου 2013.
3. ↑  Τερέζα Λίτσα (8 Φεβρουαρίου 2013). «Άννα Βίσση - Επίσημες φωτογραφίες από τους «Δαίμονες»». neolaia.gr. Ανακτήθηκε στις 13 Φεβρουαρίου 2013.
4. ↑  «ΔΑΙΜΟΝΕΣ η ροκ όπερα του Νίκου Καρβέλα με την Άννα Βίσση. Ιστορία-Στίχοι: Σταύρος Σιδεράς». *Ελληνική Θεαμάτων*. Αρχειοθετήθηκε από το πρωτότυπο στις 2 Μαρτίου 2013. Ανακτήθηκε στις 13 Φεβρουαρίου 2013.
5. ↑  ««ΔΑΙΜΟΝΕΣ»: Επιστρέφουν από 9 Οκτωβρίου στο Παλλάς για δέκα παραστάσεις». *annavissilive.com*. 28 Σεπτεμβρίου 2013. Ανακτήθηκε στις 6 Νοεμβρίου 2016.
6. ↑  «ΦΩΤΟΡΕΠΟΡΤΑΖ: Πρεμιέρα ξανά για τους «Δαίμονες» στο Παλλάς-Τρισευτυχισμένοι Βίσση και Καρβέλας». *star.gr*. 10 Οκτωβρίου 2013. Αρχειοθετήθηκε από το πρωτότυπο στις 14 Οκτωβρίου 2013. Ανακτήθηκε στις 6 Νοεμβρίου 2016.
7. ↑  Μητσόπουλος, Θωμάς (13 Νοεμβρίου 2013). «Οι "Δαίμονες" κυκλοφορούν σε διπλό DVD και διπλό CD!». *musiccorner.gr*. Ανακτήθηκε στις 6 Νοεμβρίου 2016.
8. ↑  «40.000 εισιτήρια για τους "Δαίμονες"!». *annavissilive.com*. 25 Απριλίου 2013. Ανακτήθηκε στις 6 Νοεμβρίου 2016.
9. ↑  Μπάος, Ευάγγελος (6 Ιουνίου 2013). «Πόσα εισιτήρια έκοψαν τελικά οι «Δαίμονες» με την Άννα Βίσση στο Παλλάς;». *queen.gr*. Αρχειοθετήθηκε από το πρωτότυπο στις 11 Μαΐου 2021. Ανακτήθηκε στις 6 Νοεμβρίου 2016.
10. ↑  Αργυράκη, Ναταλία (5 Ιουνίου 2013). «ΔΑΙΜΟΝΕΣ - Θριαμβευτικό φινάλε». *OK!*: 83.
11. ↑  *Πρόγραμμα Παράστασης*. Αθήνα: Θέατρο Αττικόν. 1992. σελ. 16.
12. ↑  «3 θεατρικά Κορφιάτικα Βραβεία για τους 'Δαίμονες'!». *fannatics.gr*. 25 Ιουνίου 2013. Ανακτήθηκε στις 6 Νοεμβρίου 2016.
13. ↑  Νάτσιος, Βασίλης (18 Ιουνίου 2013). «32η Απονομή Κορφιάτικων Βραβείων! Ποιοι τα σάρωσαν?». *cosmopoliti.com*. Ανακτήθηκε στις 6 Νοεμβρίου 2016.
14. ↑  «Άννα Βίσση: Τιμήθηκε με το βραβείο «Σοφία Βέμπο»». *ProtoThema*. 1 Νοεμβρίου 2016. Ανακτήθηκε στις 2 Μαΐου 2020.